open-index/open-wikipedia-markdown huggingface dataset:
Καμπαόν

Ο **Καμπαόν** ήταν Βέρβερος οπλαρχηγός της Τριπολίτιδας που έζησε τον 6ο αιώνα μ.Χ., η εκστρατεία των Βανδάλων (523) έμεινε γνωστή από το έργο του Προκόπιου σχετικά με τους Βανδαλικούς πολέμους. Οι Βάνδαλοι την εποχή που ήταν βασιλιάς τους ο Θρασαμούνδος ξεκίνησαν εκστρατεία εναντίον του Καμπαόν για άγνωστους λόγους. Οι Μαυριτανοί αποφάσισαν σύμφωνα με τον Προκόπιο να στείλουν κατασκόπους με στόχο να επισκευάσουν τα κτίρια από τις ζημιές που θα προκαλέσουν οι Φανατικοί Αρειανιστές. Στην μάχη που ακολούθησε τα στρατεύματα του Θρασαμούνδου γνώρισαν μεγάλη συντριβή από τους Βέρβερους. Στην διάρκεια της μάχης οι Βέρβεροι κατέφυγαν πίσω από τις καμήλες, πολεμούσαν με ασυνήθιστες τακτικές και προκάλεσαν την συντριβή των Βανδάλων. Η νίκη των Βερβέρων ήταν τεράστια αλλά το όνομα του Καμπαόν δεν καταγράφεται πουθενά στους μετέπειτα Μαυριτανικούς πολέμους, πιθανότατα σκοτώθηκε. Οι μετέπειτα Βυζαντινοί συγγραφείς έμειναν έκπληκτοι από την συμπάθεια που έδειξε ο Καμπαόν στην Καθολική εκκλησία της Αγίας Τριάδας. Ο Ευάγριος Σχολαστικός αναγκάστηκε να μεταφράσει το έργο του Προκόπιου ώστε να πάρει πληροφορίες για την περίπτωση του.

## Παραπομπές


## Πηγές
* Modéran, Yves (1992). "Cabaon". Encyclopédie berbère. Vol. 11 | Bracelets – Caprarienses. Aix-en-Provence: Edisud. 

Κατηγορία:Μονάρχες των Βερβέρων
Παντούκ

μικρογραφία|Ξύλινη βάση από αφρικανικό padauk
Το είδος ***Pterocarpus soyauxii***, ή **αφρικανικό παντούκ** (*padauk*), είναι είδος δέντρου του γένους *[[Pterocarpus]]* στην οικογένεια *Fabaceae*, που είναι εγγενές στην τροπική κεντρική και δυτική Αφρική. Φύεται φυσικά από την Νιγηρία και ανατολικά μέχρι τη Λαϊκή Δημοκρατία του Κονγκό και νότια μέχρι και την Αγκόλα.

Είναι τροπικό δέντρο που φτάνει τα 27-34 μέτρα σε ύψος, με διάμετρο κορμού έως 1 m και έχει έναν εξωτερικό φλοιό με νιφάδες σε χρώμα κοκκινωπό-γκρι. Τα φύλλα του είναι πτεροειδή, με 11–13 φυλλαράκια. Ο καρπός είναι ένας αγκαθωτός λοβός μήκους 6–9&nbsp;εκ., ο οποίος δεν ανοίγει ακόμα και όταν ωριμάσει.

## Χρήσεις
Τα φύλλα του είναι βρώσιμα και περιέχουν μεγάλες ποσότητες βιταμίνης C και τρώγονται ως φυλλώδες λαχανικό.

Τα εκχυλίσματα του φλοιού του χρησιμοποιούνται στη βοτανοθεραπεία για τη θεραπεία παρασίτων του δέρματος και άλλων μυκητιασικών λοιμώξεων.

Το ξύλο του είναι ένα από τα πολύτιμα τροπικά ξύλα της Αφρικής. Είναι πάρα πολύ ανθεκτικό (κλάσης 1, ΕΝ 350), είναι κόκκινο κατά την υλοτόμηση, και γίνεται μωβ-καφέ με την έκθεση στο φως. 

Έχει ξηρή πυκνότητα 0,79 g/cm3. Είναι ανθεκτικό στους τερμίτες. Έντονα αξιοποιείται για την κατασκευή ντραμς στην Αφρική λόγω της τονικής του συνήχησής. Το ξύλο του ενδείκνυται για σημαντικές χρήσεις της ξυλοπονίας (βλ. δάπεδα πολυτελείας, καπλαμάδες υψηλής αισθητικής κ.ά.) όπως επίσης και σε έγχορδα όργανα (π.χ. ακουστικές και ηλεκτρικές κιθάρες) για τις ακουστικές ιδιότητες, το χρώμα του και την υψηλή βιολογική αντοχή του. 

Η σκόνη από το ξύλο αυτό, που παράγεται κατά την επεξεργασία του, μπορεί να προκαλέσει δερματίτιδα σε μερικούς ανθρώπους.

Άλλα αφρικανικά ονόματα του είναι τα εξής, Kisese (Κονγκό), Mbel (Καμερούν), Mukula, N'gula (Λ.Δ. Κονγκό) και Tacula (Αγκόλα).

## Παραπομπές

Κατηγορία:Φυτικές βαφές
Κατηγορία:Τροπική ξυλεία
Τζον Φρανκενχάιμερ

Ο **Τζον Μάικλ Φρανκενχάιμερ** (),  (19 Φεβρουαρίου 1930 – 6 Ιουλίου 2002)  ήταν Αμερικανός σκηνοθέτης του κινηματογράφου και της τηλεόρασης γνωστός για τα κοινωνικά δράματα και τις ταινίες δράσης/σασπένς. Μεταξύ των έργων του ήταν *[[Ο βαρυποινίτης του Αλκατράζ]]* (1962), *[[Ο άνθρωπος της Μαντζουρίας (ταινία, 1962)|Ο άνθρωπος της Μαντζουρίας]]* (1962), οι *[[Επτά ημέρες του Μαΐου]]* (1964), *The Train* (1964), *Seconds* (1966), *Grand Prix* (1966), *French Connection II* (1975), *Black Sunday* (1977), *The Island of Dr. Moreau* (1996) και *Ronin* (1998).

Νικητής τεσσάρων βραβείων Emmy&nbsp;– τριών συνεχόμενων&nbsp;– τη δεκαετία του 1990 για τη σκηνοθεσία των τηλεοπτικών ταινιών *Against the Wall*, *The Burning Season*, *Andersonville* και *George Wallace*, με την τελευταία να έλαβε επίσης την Χρυσή Σφαίρα Καλύτερης Μίνι Σειράς ή Τηλεοπτικής Ταινίας. Οι 30 μεγάλου μήκους ταινίες του Φρανκενχάιμερ και πάνω από 50 θεατρικά έργα για την τηλεόραση ήταν αξιοσημείωτες για την επιρροή τους στη σύγχρονη σκέψη. Έγινε πρωτοπόρος του «σύγχρονου πολιτικού θρίλερ», έχοντας ξεκινήσει την καριέρα του στο απόγειο του Ψυχρού Πολέμου. 

Ήταν τεχνικά καταξιωμένος από τις μέρες του στην τηλεόραση και πολλές από τις ταινίες του διακρίθηκαν για τη δημιουργία «ψυχολογικών διλημμάτων» για τους άνδρες πρωταγωνιστές του μαζί με την έντονη «αίσθηση του περιβάλλοντος»,  παρόμοιο σε στυλ με ταινίες του σκηνοθέτη Σίντνεϊ Λουμέτ, με τον οποίο είχε εργαστεί νωρίτερα ως βοηθός σκηνοθέτη. Ανέπτυξε μια «τεράστια τάση για εξερεύνηση πολιτικών καταστάσεων» που θα παγίδευαν τους χαρακτήρες του. 

Ο κριτικός κινηματογράφου Λέοναρντ Μάλτιν γράφει ότι «στην εποχή του (της δεκαετίας του 1960)... Ο Φρανκενχάιμερ δούλεψε με τους κορυφαίους σεναριογράφους, παραγωγούς και ηθοποιούς σε μια σειρά ταινιών που ασχολούνταν με ζητήματα που ήταν στην κορυφή της επικαιρότητας.&nbsp;– πράγματα που αντιμετωπίζαμε όλοι μας». 

## Παραπομπές

## Εξωτερικοί σύνδεσμοι
*
*

Κατηγορία:Αμερικανοί σκηνοθέτες κινηματογράφου
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Βραβευμένοι με Έμμυ
Το Αγόρι και ο Ερωδιός

***Το Αγόρι και ο Ερώδιος*** (Ιαπωνικά: 君たちはどう生きるか, Χέμπορν: *Kimitachi wa Dō Ikiru ka*) είναι Ιαπωνική ταινία κινουμένων σχεδίων φαντασίας του 2023 σε σκηνοθεσία από τον Χαγιάο Μιγιαζάκι. Πρωταγωνιστούν οι φωνές των Σόμα Σαντόκι, Μασάκι Σούντα, Κο Σιμπασάκι, Aimyon, Γιοσίνο Κιμούρα, Καόρου Κομπαγιάσι και Σινόμπου Οτάκε. 

*Το Αγόρι και ο Ερώδιος* κυκλοφόρησε στην Ιαπωνία στις 14 Ιουλίου του 2023, από την Toho. Πολλοί σημείωσαν πως η ταινία δεν προωθήθηκε καθόλου πριν από την πρεμιέρα της ταινίας στην Ιαπωνία, με την εξαίρεση μίας μόνο αφίσας. Έλαβε αναγνώριση από τους κριτικούς και εισέπραξε $144 εκατομμύρια παγκοσμίως. Κέρδισε πολλά βραβεία, περιλαμβάνοντας Χρυσή Σφαίρα Καλύτερης Ταινίας Κινουμένων Σχεδίων και Όσκαρ Καλύτερης Ταινίας Κινουμένων Σχεδίων.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2023
Κατηγορία:Ταινίες κινουμένων σχεδίων του 2023
Κατηγορία:Ταινίες IMAX
Κατηγορία:Ταινίες anime
Κατηγορία:Ιαπωνικές ταινίες κινουμένων σχεδίων
Κατηγορία:Ιαπωνόφωνες ταινίες
Κατηγορία:Ιαπωνικές ταινίες
Κατηγορία:Όσκαρ Καλύτερης Ταινίας Κινουμένων Σχεδίων
Κατηγορία:Χρυσή Σφαίρα Καλύτερης Ταινίας Κινουμένων Σχεδίων
Γκίσλεϊν Μάξγουελ

Η **Γκίλεν Νοέλ Μάριον Μάξγουελ** (αγγλ. *Ghislaine Noelle Marion Maxwell*, Ιλ-ντε-Φρανς,  25 Δεκεμβρίου 1961) είναι Βρετανίδα πρώην μέλος της κοσμικής κοινωνίας και καταδικασμένη για  σεξουαλικά εγκλήματα. Το 2021 κρίθηκε ένοχη για σεξουαλική εμπορία ανηλίκων και άλλα αδικήματα σε σχέση με τον αποθανόντα χρηματοδότη και καταδικασμένο για σεξουαλικά εγκλήματα, Τζέφρι Επστάιν. Τον Ιούνιο του 2022, καταδικάστηκε από δικαστήριο της Νέας Υόρκης σε είκοσι χρόνια φυλάκισης.

Γεννημένη στη Γαλλία και μεγαλωμένη στην Οξφόρδη, η Μάξγουελ είναι κόρη του Βρετανού ιδιοκτήτη των μέσων ενημέρωσης , Ρόμπερτ Μάξγουελ και της γαλλικής καταγωγής ερευνήτριας του Ολοκαυτώματος, Ελίζαμπεθ Μάξγουελ. Στη δεκαετία του 1980 φοίτησε στο Κολέγιο Μπάλιολ της Οξφόρδης και έγινε εξέχον μέλος της κοσμικής κοινωνίας του Λονδίνου. Η Μάξγουελ εργάστηκε για τον πατέρα της μέχρι το θάνατό του το 1991. Στη συνέχεια μετακόμισε στη Νέα Υόρκη, όπου συνέχισε να ζει ως κοσμική προσωπικότητα και είχε σχέση με τον Επστάιν. Το 2012, η Μάξγουελ ίδρυσε μία μη κερδοσκοπική οργάνωση (*TerraMar*) για την προστασία των ωκεανών. Μετά από καταγγελίες για σεξουαλική διακίνηση που ασκήθηκαν από τους εισαγγελείς κατά του Επστάιν τον Ιούλιο του 2019, η οργάνωση ανακοίνωσε τη διακοπή της λειτουργίας της τον ίδιο μήνα. Η Μάξγουελ είναι πολιτογραφημένη πολίτης των ΗΠΑ και διατηρεί τόσο τη γαλλική όσο και τη βρετανική υπηκοότητα.

Τον Ιούλιο του 2020, η Μάξγουελ συνελήφθη και κατηγορήθηκε από την ομοσπονδιακή κυβέρνηση των Ηνωμένων Πολιτειών για εγκλήματα δελεασμού ανηλίκων και σεξουαλικής διακίνησης ανήλικων κοριτσιών, που σχετίζονται με τη σχέση της με τον Επστάιν. Της αρνήθηκαν την καταβολή χρηματικής εγγύησης, ως ύποπτη φυγής, με τον δικαστή να εκφράζει ανησυχίες σχετικά με τα «εντελώς αδιαφανή» οικονομικά της, την ικανότητά της να κρύβεται και το γεγονός ότι η Γαλλία δεν εκδίδει πολίτες της. Τον Δεκέμβριο του 2021, καταδικάστηκε για πέντε από τις έξι κατηγορίες, συμπεριλαμβανομένης μιας για σεξουαλική διακίνηση ανηλίκου.. Αντιμετωπίζει μια δεύτερη ποινική δίκη για δύο κατηγορίες για ψευδορκία σχετικά με την κακοποίηση ανήλικων κοριτσιών από τον Επστάιν.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί εγκληματίες
Ο Καπετάν Μιχάλης (ταινία)

***Ο Καπετάν Μιχάλης*** είναι ο τίτλος μιας δραματικής ταινίας ελληνικής παραγωγής του 2023 σε σκηνοθεσία και σενάριο του Κώστα Χαραλάμπους, βασισμένη στο ομώνυμο μυθιστόρημα του Νίκου Καζαντζάκη. Πρωταγωνιστούν οι: Αιμίλιος Χειλάκης, Παναγιώτης Μπουγιούρης, Αλέκος Συσσοβίτης, Λουκία Μιχαλοπούλου και Τζένη Καζάκου. Η ταινία κυκλοφόρησε στους κινηματογράφους της Ελλάδας στις 21 Δεκεμβρίου του 2023, σε διανομή από τη The Film Group.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2023
Κατηγορία:Ελληνικές δραματικές ταινίες
Κατηγορία:Ελληνικές ταινίες της δεκαετίας 2020
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Γιόζεφ φον Στέρνμπεργκ

Ο **Γιόζεφ φον Στέρνμπεργκ** (γερμ. Josef von Sternberg), (, 29 Μαΐου 1894 – 22 Δεκεμβρίου 1969) ήταν αυστριακής καταγωγής σκηνοθέτης του οποίου η καριέρα διήρκεσε με επιτυχία τη μετάβαση από τον βουβό κινηματογράφο στην εποχή του ήχου, κατά την οποία συνεργάστηκε με τα περισσότερα από τα μεγάλα στούντιο του Χόλιγουντ. Είναι περισσότερο γνωστός για την κινηματογραφική του συνεργασία με την ηθοποιό Μαρλέν Ντίτριχ τη δεκαετία του 1930, συμπεριλαμβανομένης της μεγάλης επιτυχίας σε παραγωγή Paramount/UFA, *[[Ο γαλάζιος άγγελος]]* (1930). 

Τα καλύτερα έργα του Στέρνμπεργκ είναι αξιοσημείωτα για τις εντυπωσιακές εικονογραφικές τους συνθέσεις, την πυκνή διακόσμηση, τον φωτισμό κιαροσκούρο και την ακατάπαυστη κίνηση της κάμερας, προικίζοντας τις σκηνές με συναισθηματική ένταση.  Του πιστώνεται επίσης ότι ξεκίνησε το είδος γκανγκστερικών ταινιών με την βουβή ταινία *Underworld* (1927).   Τα θέματα του Στέρνμπεργκ προσφέρουν συνήθως το θέαμα του απεγνωσμένου αγώνα ενός ατόμου να διατηρήσει την προσωπική του ακεραιότητα καθώς θυσιάζεται για τον πόθο ή την αγάπη. 

Ήταν υποψήφιος για το Όσκαρ Καλύτερης Σκηνοθεσίας για τις ταινίες *[[Μαρόκο (ταινία, 1930)|Μαρόκο]]* (1930) και *[[Σαγκάη Εξπρές]]* (1932). 

## Παραπομπές


Κατηγορία:Αμερικανοί σκηνοθέτες κινηματογράφου
Φαμπρίτσιο Ρομάνο

Ο **Φαμπρίτσιο Ρομάνο** (Ιταλικά: *Fabrizio Romano*, γενν. στις 21 Φεβρουαρίου 1993) είναι Ιταλός αθλητικογράφος. Ειδικός κυρίως στην ειδησεογραφία περί μεταγραφών ποδοσφαιρικών ομάδων, είναι ευρέως γνωστός ως ένας από τους πιο έγκυρους δημοσιογράφους στο χώρο, ενώ σήμα κατατεθέν του είναι η φράση "*Here we go!*", την οποία χρησιμοποιεί για να ανακοινώσει μια επιτυχημένη συμφωνία μεταγραφής.

## Βιογραφία
Ο Φαμπρίτσιο Ρομάνο γεννήθηκε στη Νάπολη στις 21 Φεβρουαρίου 1993 και φοίτησε στο Καθολικό Πανεπιστήμιο της Ιερής Καρδιάς στο Μιλάνο. Είναι πολύγλωσσος, αφού ομιλεί μεταξύ άλλων αγγλικά, ισπανικά και ιταλικά. Ο Ρομάνο είναι δηλωμένος οπαδός της αγγλικής Γουότφορντ, ομάδας της Τσάμπιονσιπ (δεύτερης κατηγορίας) και της ιταλικής Ίντερ.

## Καριέρα
Ο Ρομάνο ξεκίνησε να γράφει για το ποδόσφαιρο το 2009, ενώ ακόμα ήταν μαθητής Γυμνασίου. Η καριέρα του στον χώρο της αθλητικογραφίας και των μεταγραφών των ομάδων ξεκίνησε το 2011, όταν και έλαβε πληροφορίες εκ των έσω από έναν Ιταλό ατζέντη στη Βαρκελώνη, σχετικά με την μεταγραφή του τότε παίκτη των ακαδημιών της Μπαρτσελόνα Μάουρο Ικάρντι στις αντίστοιχες της ιταλικής Σαμπντόρια Από όταν προσλήφθηκε ως ρεπόρτερ στο ιταλικό Sky Sport το 2012, έχει δημιουργήσει και χτίσει το δικό του δίκτυο επαφών με συλλόγους, ατζέντηδες και μεσάζοντες σε όλη την Ευρώπη. Ο Ρομάνο συνεργάζεται επίσης και με το αθλητικό τμήμα της βρετανικής εφημερίδας *[[The Guardian]]* και το αμερικανικό CBS Sports. Κατοικεί μόνιμα στο Μιλάνο.

Ο Ρομάνο είναι ευρέως γνωστός και από τη χρήση της φράσης "Here we go!", την οποία χρησιμοποιεί για να ανακοινώσει την επίτευξη συμφωνίας μιας μεταγραφής. Σύμφωνα με το *90min*, είναι από τις πιο «έμπιστες» πηγές πληροφορίας για τις ποδοσφαιρικές μεταγραφές. Λόγω της δημοφιλίας του και των πολλών ακόλουθων που έχουν οι λογαριασμοί του στα μέσα κοινωνικής δικτύωσης, έχει συμμετάσχει αρκετές φορές σε βίντεο επίσημης ανακοίνωσης μιας μεταγραφής.

Το 2022 ο Ρομάνο συμπεριλήφθηκε στην ευρωπαϊκή λίστα του περιοδικού *[[Forbes]]* για τους 30 καλύτερους χειριστές κοινωνικών δικτύων και μάρκετινγκ κάτω των 30 ετών.

## Παραπομπές


## Εξωτερικοί σύνδεσμοι
* Προφίλ στο *[[The Guardian]]*
* Προφίλ στο CBS Sports

Κατηγορία:Ιταλοί δημοσιογράφοι
Κατηγορία:Ιταλοί αθλητικογράφοι
NGC 1532

O **[[Νέος Γενικός Κατάλογος|NGC]] 1532** είναι ραβδωτός σπειροειδής γαλαξίας ο οποίος απέχει περίπου 50 εκατομμύρια έτη φωτός από το Ηλιακό Σύστημα και βρίσκεται στον αστερισμό Ηριδανό. Τον ανακάλυψε ο αστρονόμος Τζέιμς Ντάνλοπ (James Dunlop) στις 29 Οκτωβρίου 1826. Είναι επίσης εξώτερο μέλος του Σμήνους γαλαξιών της Καμίνου.

## Υπερκαινοφανείς
Έχουν παρατηρηθεί τρεις υπερκαινοφανείς στον γαλαξία αυτόν: ο **SN 1981A** (άγνωστου τύπου), ο **SN 2016iae** (τύπου&nbsp;Ic) και ο **SN 2016ija** (τύπου&nbsp;II).

## Γαλαξίες-συνοδοί
Ο NGC 1532 έχει πολλούς νάνους γαλαξίες-συνοδούς. Είναι σαφές πως αλληλεπιδρά βαρυτικά με έναν από αυτούς, τον NGC 1531. Οι παλιρροϊκές δυνάμεις από αυτή την αλληλεπίδραση δημιούργησαν ασυνήθιστα «νέφη» πάνω από το δίσκο του NGC 1532.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Αλληλεπιδρώντες γαλαξίες
Κατηγορία:Ηριδανός (αστερισμός)
1532
14638
Nereide (υποβρύχιο, 1933)

Το ***Nereide*** ήταν ένα από τα δώδεκα υποβρύχια κλάσης *[[Sirena (υποβρύχιο)|Sirena]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930.

## Περιγραφή

Τα υποβρύχια της κλάσης *Sirena* ήταν βελτιωμένες και μεγαλύτερων διαστάσεων εκδοχές των προγενέστερων σκαφών της κλάσης *[[Υποβρύχιο κλάσης Argonauta|Argonauta]]*. Είχαν εκτόπισμα 691&nbsp;t (680&nbsp;LT) στην επιφάνεια και 850&nbsp;t (837&nbsp;LT) σε κατάδυση. Είχαν μήκος 61,5&nbsp;m, πλάτος 5,7&nbsp;m και βύθισμα 4,7&nbsp;m. Το πλήρωμά τους αποτελούνταν από 45 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντηζελοκινητήρες των 675&nbsp;bhp, ενώ σε κατάδυση το έργο αυτό αναλάμβανε ηλεκτροκινητήρας μέγιστης ισχύος 400&nbsp;hp. Η μέγιστη ταχύτητα πλεύσης στην επιφάνεια έφθανε τους 14&nbsp;kn και σε βύθιση 7,5&nbsp;kn. Αντίστοιχα στην επιφάνεια η ακτίνα δράσης ανέρχονταν σε  με ταχύτητα πλεύσης 8&nbsp;kn ενώ σε βύθιση ήταν  με ταχύτητα πλεύσης 4&nbsp;kn.

Διέθεταν έξι τορπιλοσωλήνες των 533&nbsp;mm, τέσσερις στην πλώρη και δύο στην πρύμνη και έφεραν δώδεκα τορπίλες. Επίσης είχαν ένα πυροβόλο των 100&nbsp;mm με το οποίο μπορούσαν να πλήξουν στόχους στην επιφάνεια. Αντιαεροπορική προστασία παρείχαν δύο ή τέσσερα πολυβόλα των 13,2&nbsp;mm.

## Επιχειρησιακή ιστορία

Η ναυπήγηση του *Nereide* άρχισε το 1931 στις εγκαταστάσεις της Cantieri Riuniti dell'Adriatico (CRDA) στο Μονφαλκόνε (Monfalcone). Καθελκύστηκε στις 25&nbsp;Μαΐου 1933 και ολοκληρώθηκε το επόμενο έτος.

## Παραπομπές


## Βιβλιογραφία
* 
*
*
*

Κατηγορία:Υποβρύχια κλάσης Sirena
Κατηγορία:Ιταλικά υποβρύχια του Β΄ Παγκοσμίου Πολέμου
NGC 463

Ο **[[Νέος Γενικός Κατάλογος|NGC]] 463** είναι φακοειδής γαλαξίας που απέχει περίπου 264 εκατομμύρια έτη φωτός από τη Γη και βρίσκεται στον αστερισμό Ιχθύες. Τον ανακάλυψε ο αστρονόμος Εντουάρ Στεφάν (Édouard Stephan) στις 16 Δεκεμβρίου 1871.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ιχθύες (αστερισμός)
0463
04719
00840
+03-4-19
NGC 7010

Ο **[[Νέος Γενικός Κατάλογος|NGC]] 7010** είναι μεγάλος ελλειπτικός γαλαξίας ο οποίος απέχει περίπου 365 εκατομμύρια έτη φωτός από τη Γη και βρίσκεται στον αστερισμό Υδροχόο. Τον ανακάλυψε ο αστρονόμος Τζων Χέρσελ (John Herschel) στις 6 Αυγούστου 1823. Περιβάλλεται από «πλατώματα» αποτελούμενα από αστέρες. Εικάζεται πως οι σχηματισμοί αυτοί προέκυψαν από την απορρόφηση άλλου γαλαξία στο παρελθόν.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Υδροχόος (αστερισμός)
7010
66039
5082
-02-53-024
Σκουντέτο

μικρογραφία|344x344εσ| Το ''σκουντέτο''
Το ***σκουντέτο*** (ιταλικά *scudetto* = μικρή ασπίδα, ) είναι διακριτικό με τα χρώματα της σημαίας της Ιταλίας που είναι ραμμένο στη φανέλα των ποδοσφαιριστών των ιταλικών αθλητικών συλλόγων που κέρδισαν το πρωτάθλημα υψηλότερου επιπέδου του αντίστοιχου αθλήματος την προηγούμενη σεζόν. Το *σκουντέτο* δημιουργήθηκε τη δεκαετία του 1920 για να τιμήσει τον νικητή του εθνικού ομοσπονδιακού πρωταθλήματος ποδοσφαίρου (το οποίο το 1929 μετονομάστηκε σε Σέριε Α) και η πρώτη ομάδα που το φόρεσε ήταν η Τζένοα το 1924. Αργότερα υιοθετήθηκε και από ομάδες άλλων αθλημάτων.

Η λέξη *σκουντέτο* χρησιμοποιείται επίσης για να δηλώσει το τρόπαιο της Σέριε Α. Η φράση «κέρδισε το *σκουντέτο*» σημαίνει «κέρδισε τη Σέριε Α».

## Προέλευση
[μικρογραφία|Ο [Τζανλουίτζι Μπουφόν το 2016, φορώντας το *σκουντέτο* που κέρδισε με τη Γιουβέντους την προηγούμενη σεζόν. Στην εικόνα υπάρχει και η Κονκάρδα που φορούν οι σημερινοί κάτοχοι του Κυπέλλου Ιταλίας.]]
Οι πηγές συμφωνούν γενικά ότι ο εφευρέτης του *σκουντέτο* ήταν ο Ιταλός ποιητής και θεατρικός συγγραφέας Γκαμπριέλε Ντ' Ανούντσιο . Στα νιάτα του, ο Ντ' Ανούντσιο ήταν ένθερμος οπαδός του ποδοσφαίρου και το 1887 αγόρασε μια δερμάτινη μπάλα στο Λονδίνο από τον ίδιο κατασκευαστή που προμήθευε τη Αγγλική Φούτμπολ Λιγκ , και έπαιζε ποδόσφαιρο με τους φίλους του στην παραλία της πατρίδας του, την Πεσκάρα.

Το 1920 η πρώην αυστροουγγρική πόλη Ριέκα (σήμερα ανήκει στην Κροατία) προσαρτήθηκε στην Ιταλία και ο Ντ' Ανούντσιο πρότεινε στην τοπική ομάδα ποδοσφαίρου να αναγνωρίσει ότι υποστηρίζει την ιταλική κυριαρχία στην πόλη με μια τρίχρωμη ασπίδα πράσινου, λευκού και κόκκινου χρώματος στις φανέλες τους.  

Το 1924, η Ιταλική Ομοσπονδία Ποδοσφαίρου ενέκρινε την απόφαση να τιμήσει τους πρωταθλητές επιτρέποντάς τους να φορούν το *σκουντέτο* στις φανέλες τους. Το ιταλικό πρωτάθλημα ράγκμπι που ξεκίνησε το 1928 έγινε το δεύτερο πρωτάθλημα που υιοθέτησε το *σκουντέτο* στη φανέλα μιας ομάδας για να υποδείξει την ομάδα που κατέχει τον τίτλο. Από τότε, το *σκουντέτο* έχει γίνει το σύμβολο των υπερασπιστών του τίτλου των πρωταθλητών κάθε αθλητικού πρωταθλήματος στην Ιταλία.

## Άλλες χώρες
[thumb|Ο [Γκόραν Πάντεφ με τη φανέλα της Γαλατασαράι με το σκουντέτο στο στήθος του να είναι με τα χρώματα της τουρκικής σημαίας.]]
Στην τουρκική Süper Lig η πρωταθλήτρια ομάδα έχει τη δυνατότητα να έχει το σκουντέτο σε στρογγυλό σχήμα στις φανέλες των ποδοσφαιριστών με τα χρώματα της εθνικής σημαίας.

## Παραπομπές


Κατηγορία:Εθνικά σύμβολα της Ιταλίας
Κατηγορία:Αθλητική ορολογία
Κατηγορία:Αθλητισμός στην Ιταλία
Ευρωπαϊκό Μουσείο Άρτου

Το **Ευρωπαϊκό Μουσείο Άρτου** ιδρύθηκε το 2005 από τη Λαογραφική Εταιρεία Βαρνάβα. Βρίσκεται σε μια παραδοσιακή αρχοντική κατοικία στον Βαρνάβα Δήμου Μαραθώνα. Στις συλλογές του περιλαμβάνονται 3.000 κεντημένα και λατρευτικά ψωμιά .
μικρογραφία

Το Ευρωπαϊκό Μουσείο Άρτου διατηρεί έναν σημαντικό αριθμό παραδοσιακών, λατρευτικών και κεντημένων άρτων από την Ελλάδα και το εξωτερικό, που ταξιδεύουν με τον χαρακτηριστικό τίτλο «Οι Δρόμοι του Ψωμιού ». Σε κάθε έκθεση πραγματοποιούνται βιωματικά εργαστήρια ζυμώματος για παιδιά και ενήλικες. Εκτός από την παραπάνω, έχει πραγματοποιήσει πανελλήνιες εκθέσεις και φεστιβάλ με θέματα τη διατροφή και το ψωμί, όπως «Το ψωμί της Ειρήνης» το 2009 και το 1ο Μεσογειακό Φεστιβάλ Ψωμιού το 2017.
μικρογραφία

Το Μουσείο έχει συνεργαστεί με μουσεία του εξωτερικού,  με πρεσβείες στην Ελλάδα και το εξωτερικό, το Υπουργείο Πολιτισμού, την Περιφέρεια Αττικής, τις Νομαρχίες Ανατολικής και  Δυτικής Αττικής, το Εθνικό και Καποδιστριακό Πανεπιστήμιο Αθηνών, το Γεωπονικό Πανεπιστήμιο Αθηνών, το Κέντρο Ερεύνης της Ελληνικής Λαογραφίας της Ακαδημίας Αθηνών, κοινότητες και δήμους, αγροτικούς συλλόγους, συνεταιρισμούς, συλλόγους γονέων, νεολαίας, μεταναστών, γυναικών, γυμνάσια, λύκεια, ΚΑΠΗ.
μικρογραφία
**Συλλογές**

·       Κεντημένοι άρτοι

·       Φωτογραφικό υλικό

·       Εργαλεία γεωργικών εργασιών

·       Εργαλεία και σκεύη αλέσματος και παρασκευής ψωμιού

**Εκδόσεις[https://mouseio-psomiou.com/ekdoseis/ ]**

·       Ψωμοκεντήματα

·       Το Ψωμί στη Μεσόγειο

·       Διατροφή και Υγεία

·       Λατρευτικό Ψωμί

·       Κεντημένο Ψωμί

·       Όλου του κόσμου το ψωμί

**Αρχείο Συνεντεύξεων**

Το αρχείο συνεντεύξεων περιλαμβάνει αφηγήσεις ανθρώπων, οι οποίοι γεννήθηκαν τη δεκαετία του 1910 και ύστερα.
μικρογραφία

**Λοιπές Δραστηριότητες**μικρογραφία·       Μαθήματα επιμόρφωσης ενηλίκων (κεντημένου ψωμιού, μαγειρικής, τυποποίηση προώθηση και προβολή τοπικών παραδοσιακών προϊόντων, εκμάθηση ελληνικής γλώσσας, ελληνικής ιστορίας και λαογραφίας κ.ά.)

·       Βιωματικά εκπαιδευτικά προγράμματα σε μαθητές σχολείων και ενήλικες (ο κύκλος του ψωμιού, περιβάλλον και ζωή, σίτος-οίνος-έλαιον, διατροφή και υγεία, καλλιέργεια γης, μεσογειακά προϊόντα πρωτογενή τομέα και τα παράγωγά τους)

·       Συμμετοχή σε εθνικά και ευρωπαϊκά προγράμματα

**Εξωτερικοί Σύνδεσμοι**

Επίσημη ιστοσελίδα: https://mouseio-psomiou.com/to-mouseio/

https://levdm.gr/{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 23.92123, 38.223463 ]
      }
    }
  ]
}

## Παραπομπές














Κατηγορία:Λαογραφικά μουσεία στην Ελλάδα
Κατηγορία:Μουσεία στην Αττική
Κατηγορία:Δήμος Μαραθώνος
NGC 466

Ο **[[Νέος Γενικός Κατάλογος|NGC]] 466 ** είναι φακοειδής γαλαξίας που απέχει περίπου 227 εκατομμύρια έτη φωτός από τη Γη και βρίσκεται στον αστερισμό Τουκάνα. Τον ανακάλυψε ο αστρονόμος Τζων Χέρσελ (John Herschel) στις 3 Οκτωβρίου 1836 και ανήκει στην ομάδα γαλαξιών GG 019.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Τουκάνα (αστερισμός)
0466
04632
Άντριου Χάρισον

Ο **Άντριου Χάρισον** (*Andrew Michael Harisson*, γεννημένος στις 28 Οκτωβρίου του 1994) είναι Αμερικανός καλαθοσφαιριστής, ο οποίος αγωνίζεται ως επαγγελματίας καλαθοσφαιριστής στον Π.Α.Ο.Κ.

## Πρώτα χρόνια
Τα σχολικά του χρόνια τα πέρασε στο Ρίτσμοντ του Τέξας ενώ το 2013 ξεκίνησε τις σπουδές του στο κολλέγιο του Κεντάκι.

Τις 2 χρονιές που βρέθηκε στο Κολλέγιο θεωρήθηκε από τα μεγαλύτερα ταλέντα της χώρας του. Με μέσο όρο 10,1 πόντους 2,7 ριμπάουντ και 3,8 ασίστς οδήγησε το κολλέγιο του στο final 4 δύο συνεχόμενες χρονιές. Το 2014 ηττήθηκε στον τελικό από την ομάδα του Κονέκτικατ ενώ την επόμενη χρονιά αποκλείστηκε στον ημιτελικό.

## Επαγγελματική καριέρα
Το καλοκαίρι του 2015 συμμετείχε στο draft του ΝΒΑ και επιλέχθηκε στη 44η θέση από τους Φοίνιξ Σανς. Τα δικαιώματα του ανταλλάχθηκαν στους Μέμφις Γκριζλς με τους οποίους πραγματοποίησε και το επαγγελματικό του ντεμπούτο για το ΝΒΑ Σάμερ Λιγκ. Μετά από ένα σύντομο πέρασμα από την θυγατρική ομάδα των Γκριζλς, τους Lowa Energy, o Harrison υπέγραψε το 2016 το πρώτο του επαγγελματικό συμβόλαιο με τη πρώτη ομάδα όπου και κάθισε σε αυτή μέχρι τον Νοέμβριο του 2018. Στη συνέχεια αναζήτησε την τύχη του στο NBA με την φανέλα των Κλίβελαντ Καβαλίερς αλλά και των Νιου Όρλεαν Πέλικανς. Από τότε έχει αγωνιστεί σε διάφορες χώρες και ομάδες όπως η Χίμκι της Ρωσίας, η Beijing Royal Fighters της Κίνας και η Merkezefendi Belediyesi Denizli Basket της Τουρκίας.

## Παραπομπές


Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΠΑΟΚ
Βαγγέλης Δημητρέας

Ο **Βαγγέλης Δημητρέας** ήταν Έλληνας ζωγράφος και ομότιμος καθηγητής της Σχολής Καλών Τεχνών του ΑΠΘ. Γεννήθηκε στο Μελίσσι Κορινθίας το 1934. Σπούδασε με υποτροφία του ΙΚΥ στην ΑΣΚΤ της Αθήνας, στο εργαστήριο του Γιάννη Μόραλη (1958-1963). Τα χρόνια της δικτατορίας εργάστηκε στο Παρίσι (1967-1975), όπου, παράλληλα με τη ζωγραφική, παρακολούθησε μαθήματα Κοινωνιολογίας της Τέχνης στο Πανεπιστήμιο της Σορβόννης και συμμετείχε, καλλιτεχνικά και πολιτικά, στις εκδηλώσεις του Μάη του ’68.

Η πρώτη του ατομική έκθεση έγινε στην Αθήνα το 1969 (Κέντρο Τεχνολογικών Εφαρμογών). Ακολούθησαν ατομικές και ομαδικές εκθέσεις στην Ελλάδα, τη Γαλλία και άλλες ευρωπαϊκές χώρες.

Το ζωγραφικό έργο του Δημητρέα διακρίνεται για την επιλεκτική, λιτή αλλά και συμβολική χρησιμοποίηση των χρωμάτων, όπου κυριαρχεί ένας κοινωνικός και ιδεολογικός προβληματισμός.

Ο Δημητρέας δίδαξε αρχικά, από το 1965 έως το 1967, στο Κέντρο Τεχνολογικών Εφαρμογών (ΚΤΕ). Επιστρέφοντας από το Παρίσι το 1976, δίδαξε σχέδιο στη Σχολή Βακαλό και στην Ανωτάτη Σχολή Καλών Τεχνών (1981-1985). Το 1984 εκλέχθηκε καθηγητής στη Σχολή Καλών Τεχνών του Αριστοτελείου Πανεπιστημίου της Θεσσαλονίκης. Από το 2002 υπήρξε ομότιμος καθηγητής.

Aναδρομικές εκθέσεις του έργου του έχουν παρουσιαστεί στο Σπίτι της Κύπρου το 1993 και στη Δημοτική Πινακοθήκη Καλαμάτας το 2006.

Πέθανε σε ηλικία 85 ετών, στην Αθήνα, το 2019. Η πολιτική κηδεία του έγινε στο νεκροταφείο Καισσαριανής.

## Παραπομπές


## Εξωτερικοί σύνδεσμοι

* Βαγγέλης Δημητρέας στον ιστότοπο του ΙΣΕΤ
* Βαγγέλης Δημητρέας στον ιστότοπο Βιβλιοnet.gr
Άρης IV

**Το ARIS IV** (**''A**nti-tank **R**ocket **I**nfantry **S**ystem IV)'' ήταν ένα φορητό σύστημα αντιαρματικού πυραύλου διαμέτρου 112 mm μίας χρήσης σχεδιασμένο κυρίως γα το πεζικό. Σχεδιάστηκε, χρηματοδοτήθηκε και κατασκευάστηκε 100% στην Ελλάδα από την EBO το 1984. Είχε ωφέλιμο βεληνεκές 300 μέτρα και μέγιστο βεληνεκές τα 400 μέτρα ενώ η ικανότητα διάτρησης χάλυβα ήταν 700 mm.

## Εκτοξευτής
Ο εκτοξευτής αποτελείται από έναν κυλινδρικό σωλήνα από fiberglass με οκταγωνικά προστατευτικά από αφρώδες υλικό γύρω από το ρύγχος της κάνης και το πίσω μέρος. Από το ίδιο αφρώδες υλικό ήταν το στήριγμα του ώμου, καθώς και η βάση του σκοπευτικού. Ο εκτοξευτής συμπληρώνονταν από μια κυλινδρική πρόσθια λαβή για καλύτερη σταθερότητα κατά την στόχευση/βολή, μία χειρολαβή μεταφοράς στο πάνω μέρος και ένα κανάβινο ιμάντα μεταφοράς στη δεξιά πλευρά. Ο πείρος όπλισης και ο δακτύλιος έλξης του βρίσκονται στη δεξιά πλευρά του σωλήνα, ακριβώς πίσω από τη μονάδα στόχευσης, ενώ η σκανδάλης βρίσκεται στη δεξιά πλευρά του σωλήνα ακριβώς απέναντι από το σκοπευτικό.

## Πύραυλος

Ο πύραυλος διαμέτρου 112 mm, ζυγίζει 4,5 κιλά, έχει ταχύτητα εξόδου 260 μ/δευτ. δραστικό βεληνεκές 300 μέτρα και μέγιστη εμβέλεια άνω των 400 μέτρων χάρις ένα κινητήρα στερεού καυσίμου. Για το ARIS IV αναπτύχθηκαν δύο είδους πύραυλοι. Ένας με κεφαλή HEAT κατά αρμάτων και θωρακισμένων οχημάτων και ένας θραυσματογόνος πύραυλος κατά προσωπικού (HE-FRAG). Και οι δύο κεφαλές ζύγιζαν περίπου 1,4 κιλά. Στις δοκιμές που έγιναν ο πύραυλος HEAT κατάφερε να διαπεράσει χάλυβα άνω των 700mm. Το πίσω μέρος του πυραύλου υπάρχουν 8 πτερύγια σταθεροποίησης κατά την πτήση που αναπτύσσονται μετά την έξοδο από τον σωλήνα.

## Πορεία
Παρά τις εξαιρετικές επιδόσεις του ARIS IV, ο Ελληνικός Στρατός τελικά δεν το επέλεξε αγοράζοντας αντιαρματικούς πυραύλους από το εξωτερικό, καθώς υπήρχε αμφιβολία ότι η EBO θα μπορούσε να ολοκληρώσει την ανάπτυξη του ARIS IV και να τα παράγει αρκετά γρήγορα για να καλύψει εγκαίρως τις ανάγκες του ΕΣ. Αυτή η πεποίθηση ενισχύθηκε περαιτέρω από το γεγονός ότι οικονομικά η EBO μετά βίας παρέμενε στη ζωή. Χωρίς τα οικονομικά ή πολιτικά οφέλη από την παραγγελία του Ελληνικού Στρατού η EBO δεν κατάφερε να βρει πελάτες για εξαγωγές του όπλου αυτού, και τελικά αποφάσισε το 1987 να εγκαταλείψει το πρόγραμμα.

Κατηγορία:Αντιαρματικά όπλα
Στάδιο Μποργκ Ελ Αράμπ

Το **Στάδιο Μποργκ Ελ Αράμπ** (), μερικές φορές αναφέρεται ως **Στάδιο του Αιγυπτιακού Στρατού**, είναι στάδιο που τέθηκε σε λειτουργία το 2005 στο θέρετρο Αμρίγια στη Μεσόγειο Θάλασσα, 25 χλμ. δυτικά της Αλεξάνδρειας, στην Αίγυπτο. Είναι το δεύτερο μεγαλύτερο στάδιο στην Αίγυπτο (μετά το Στάδιο Νέας Διοικητικής Πρωτεύουσας) και το τρίτο μεγαλύτερο στην Αφρική (μετά το FNB Stadium στο Γιοχάνεσμπουργκ), με χωρητικότητα 86.000 θεατών. Είναι επίσης το 9ο μεγαλύτερο στάδιο ποδοσφαίρου στον κόσμο. Βρίσκεται στον αυτοκινητόδρομο ερήμου Καΐρου-Αλεξάνδρειας, 10 χλμ. από το Αεροδρόμιο Μποργκ Ελ Αράμπ και 15 χλμ. από το κέντρο της Αλεξάνδρειας. Ένας στίβος τρεξίματος υπάρχει γύρω από το γήπεδο και υπάρχουν τέσσερις προβολείς. Μόνο μία κερκίδα καλύπτεται από σκέπαστρο.

Το στάδιο είναι 145 φεδδάνια (609.000 τ.μ.), περιβάλλεται από φράχτη μήκους 3 χλμ., εσωτερικό οδικό δίκτυο μήκους 6 χλμ., υπάρχει πάρκινγκ χωρητικότητας 5.000 αυτοκινήτων και 200 λεωφορείων και υπάρχουν 136 ηλεκτρονικές είσοδοι.

## Ιστορία

### Ιστορικό
μικρογραφία|220x220εσ| Το στάδιο υπό κατασκευή, περίπου στις 14 Νοεμβρίου 2005.
Το στάδιο αρχικά τέθηκε σε λειτουργία ως μέρος ενός έργου 5 διεθνών προδιαγραφών σταδίων για την αίτηση της Αιγύπτου να φιλοξενήσει το Παγκόσμιο Κύπελλο του 2010. Μετά την αποτυχία της αιγυπτιακής αίτησης για τη διοργάνωση του Παγκοσμίου Κυπέλλου, το στάδιο έγινε το γήπεδο της Εθνικής  Αιγύπτου, μαζί με το Διεθνές Στάδιο Καΐρου. Παράλληλα με την εθνική ομάδα, η ομάδα Σμούχα Σ.Κ., με έδρα την Αλεξάνδρεια, άρχισε να παίζει τους εντός έδρας αγώνες της στο στάδιο αντί για το Στάδιο της Αλεξάνδρειας από το 2016, ενώ οι Αλ Αχλί, Αλ Ιτιχάντ, Αλ Μασρί και Ζαμάλεκ έπαιξαν επίσης κάποιους εντός έδρας αγώνες τους για διαφορετικούς λόγους.

### Άνοιγμα
Για να χρησιμοποιήσει το νέο στάδιο, η Αίγυπτος επέλεξε το Στάδιο Μποργκ Ελ Αράμπ για να είναι μεταξύ των γηπέδων που θα φιλοξενούσαν το Παγκόσμιο Κύπελλο Κ20 του 2009. Σε μια περιοδεία επιθεώρησης για να ελέγξει την ετοιμότητα της Αιγύπτου, ο Τζακ Βάρνερ, Αντιπρόεδρος της FIFA και επικεφαλής της αντιπροσωπείας επιθεώρησης, είπε, «Είναι ένα φανταστικό στάδιο. Είναι ένα από τα καλύτερα στον κόσμο». Το στάδιο, ωστόσο, φιλοξένησε μόνο έναν αγώνα σε αυτή τη διοργάνωση, που ήταν ο εναρκτήριος αγώνας μεταξύ της Αιγύπτου και του Τρινιντάντ και Τομπάγκο, καθώς και την τελετή έναρξης της διοργάνωσης. Ο πρόεδρος της FIFA, Σεπ Μπλάτερ, εξέφρασε την χαρά του που βρέθηκε στο «φανταστικό» Στάδιο Μποργκ Ελ Αράμπ, καθώς παρακολούθησε τα οπτικά και τα φώτα της τελετής έναρξης.

## Παραπομπές


## Εξωτερικοί σύνδεσμοι

* 
* Φωτογραφίες σταδίων της Αιγύπτου στο cafe.daum.net/stade

Κατηγορία:Στάδια ποδοσφαίρου στην Αίγυπτο
Κατηγορία:Εθνικά στάδια
Βραβείο Έντσο Μπεαρζότ

Το **Βραβείο Έντσο Μπεαρζότ** () είναι τιμητική αναγνώριση που απονέμεται στους Ιταλούς προπονητές ποδοσφαίρου κάθε χρόνο. Ιδρύθηκε το 2011 και απονεμήθηκε από μια κριτική επιτροπή που αποτελείται από εκπροσώπους μεγάλων ιταλικών αθλητικών εφημερίδων και χρηματοδοτείται από την Αθλητική Ένωση των Χριστιανικών Ενώσεων Ιταλών Εργαζομένων και την Ιταλική Ποδοσφαιρική Ομοσπονδία. 

## Ιστορία
Το βραβείο δημιουργήθηκε προς τιμήν του νικητή του Παγκοσμίου Κυπέλλου FIFA το 1982, προπονητή Έντσο Μπεαρζότ της εθνικής Ιταλίας. Κατέχει το ρεκόρ για τις περισσότερες εμφανίσεις στον πάγκο της εθνικής Ιταλίας με 104 φορές από τις 27 Σεπτεμβρίου 1975 έως τις 18 Ιουνίου 1986  Πέθανε στις 21 Δεκεμβρίου 2010 στο Μιλάνο σε ηλικία 83 ετών, ακριβώς 42 χρόνια μετά τον Βιττόριο Πότσο.    

Το βραβείο απονέμεται κάθε χρόνο από τον πρόεδρο της Ιταλικής Ομοσπονδίας Ποδοσφαίρου, στην αίθουσα τιμής της Εθνικής Ολυμπιακής Επιτροπής της Ιταλίας.

## Νικητές

## Σημειώσεις

## Παραπομπές


Κατηγορία:Αθλητικά βραβεία
Στάδιο Misr

Το **Στάδιο Misr** () είναι στάδιο στη Νέα Διοικητική Πρωτεύουσα της Αιγύπτου. Έχει χωρητικότητα άνω των 93.940 θεατών και είναι το μεγαλύτερο στάδιο στην Αίγυπτο, το δεύτερο μεγαλύτερο στάδιο στην Αφρική, και είναι το μεγαλύτερο στη Μέση Ανατολή. Κατατάσσεται ως το 4ο μεγαλύτερο στάδιο ποδοσφαίρου στον κόσμο, το οποίο αναμένεται να αντικαταστήσει το Διεθνές Στάδιο Καΐρου ως το νέο εθνικό στάδιο. Θα είναι μέρος ενός μεγαλύτερου αθλητικού συγκροτήματος που βρίσκεται υπό κατασκευή από το 2015. Θα έχει ένα γήπεδο προπόνησης, δύο κλειστές αίθουσες, μια πισίνα ολυμπιακών διαστάσεων και άλλα κτίρια, και κατασκευάζεται με προσοχή στις πιθανές προσφορές της χώρας για τους Ολυμπιακούς Αγώνες ή το Παγκόσμιο Κύπελλο.

## Ιστορία
Η κατασκευή του σταδίου ξεκίνησε το 2019 ως μέρος ενός μεγάλου Ολυμπιακού αθλητικού συγκροτήματος. Σχεδιάστηκε από τις ιταλικές εταιρείες SHESA Architects και MJW Structures, που είχαν εργαστεί επίσης στο Στάδιο Γιουβέντους στο Τορίνο και στο Στάδιο Πολ Μπιγιά στο Γιαουντέ του Καμερούν. Η Orascom Construction θα είναι ο κύριος ανάδοχος. Η ολοκλήρωση αναμενόταν τον Ιούνιο του 2023.

## Σχέδιο
Το στάδιο είναι χτισμένο σε ελλειπτική κάτοψη. Η στέγη βασίζεται στιλιστικά στην κόμμωση της Νεφερτίτης, της αρχαίας Αιγύπτιας βασίλισσας. Το στάδιο θα έχει στίβο τρεξίματος.

## Παραπομπές



Κατηγορία:Στάδια ποδοσφαίρου στην Αίγυπτο
Κατηγορία:Εθνικά στάδια
Κουάνταν

thumb|Το Τζαμί του Σουλτάνου Αχμάντ Σαχ στο Παχάνγκ.
Το **Κουάνταν** (, τζάουι: كوانتن) είναι πόλη στη Μαλαισία και πρωτεύουσα του κρατιδίου Παχάνγκ. Βρίσκεται κοντά στις εκβολές του ποταμού Κουάνταν και έγινε το διοικητικό κέντρο του κρατιδίου στις 27 Αυγούστου 1955 όταν ο τίτλος μεταφέρθηκε από το Κουάλα Λιπίς.

## Κλίμα
Το Κουάνταν έχει ισημερινό τροπικό κλίμα σύμφωνα με την κλιματική ταξινόμηση Κέππεν. Συνήθως, η περιοχή βιώνει δύο εποχές τον χρόνο, την Ξηρή και Ζεστή εποχή και την εποχή των Βροχών. Η Ξηρή και Ζεστή εποχή (ένας σχετικός όρος καθώς η πόλη δεν έχει πραγματικά ξηρή περίοδο) εμφανίζεται όταν φυσούν εποχικοί νοτιοδυτικοί άνεμοι από τη Σουμάτρα προς τη δυτική ακτή της χερσονήσου της Μαλαισίας, αλλά εμποδίζονται από την οροσειρά Titiwangsa. Η θερμοκρασία μπορεί να φτάσει τους 40 βαθμούς Κελσίου. Η εποχή των βροχών εμφανίζεται συνήθως μεταξύ Οκτωβρίου και Μαρτίου. Κατά τη διάρκεια αυτής της εποχής, οι βορειοανατολικοί άνεμοι φέρνουν βροχή στο Κουάνταν. Μπορεί να έχει πολύ συννεφιά με μεγάλη βροχόπτωση. Μπορεί επίσης να σημειωθούν πλημμύρες. Οι περιοχές που υπόκεινται σε πιθανές πλημμύρες περιλαμβάνουν τον δρόμο προς το Σουνγκάι Λεμπίνγκ και επίσης μερικές περιοχές κατά μήκος του ποταμού Κουάνταν.

## Παραπομπές


Κατηγορία:Πόλεις της Μαλαισίας
Ανατομία μιας Πτώσης

Το ***Ανατομία μιας Πτώσης*** (Γαλλικά: *Anatomie d'une chute*) είναι Γαλλική δραματική ταινία θρίλερ του 2023 σε σκηνοθεσία από την Ζιστίν Τριέ, η οποία έγραψε το σενάριο μαζί με τον Άρθουρ Χαράρι. Πρωταγωνιστεί η Σάντρα Χούλερ ως μια συγγραφέας που προσπαθεί να αποδείξει την αθωότητα της για τον θάνατο του συζύγου της. 

Η ταινία έκανε πρεμιέρα στο Φεστιβάλ Κινηματογράφου των Καννών του 2023 στις 21 Μαΐου του 2023, όπου κέρδισε τον Χρυσό Φοίνικα και άλλα βραβεία. Κυκλοφόρησε στις 23 Αυγούστου του 2023, λαμβάνοντας αναγνώριση από τους κριτικούς. Κέρδισε πολλά βραβεία, περιλαμβάνοντας Χρυσή Σφαίρα Καλύτερου Σεναρίου και Χρυσή Σφαίρα Καλύτερης Ξενόγλωσσης Ταινίας.

## Παραπομπές


## Εξωτερικοί σύνδεσμοι
*

Κατηγορία:Ταινίες του 2023
Κατηγορία:Ανεξάρτητες ταινίες
Κατηγορία:Ταινίες γυρισμένες στο Παρίσι
Κατηγορία:Νικητές Χρυσού Φοίνικα
Κατηγορία:Γαλλικές ταινίες συσχετιζόμενες με ΛΟΑΤ
Κατηγορία:Γαλλικές ταινίες της δεκαετίας 2020
Κατηγορία:Γαλλικές δραματικές ταινίες
Κατηγορία:Γαλλικές θρίλερ ταινίες
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Χρυσή Σφαίρα Καλύτερης Ξενόγλωσσης Ταινίας
Αρένα Όστρουφ

Η **Αρένα Όστρουφ** (πολωνικά: Arena Ostrów) είναι κλειστή αθλητική αρένα στο Όστρουφ Βιελκοπόλσκι της Πολωνίας. Η αρένα χρησιμοποιείται για αγώνες καλαθοσφαίρισης και χειροσφαίρισης και έχει χωρητικότητα 3.000 θεατών. Είναι η έδρα της ομάδας καλαθοσφαίρισης Σταλ Όστρουφ Βιελκοπόλσκι. Η αρένα άνοιξε στις 11 Νοεμβρίου 2020, αφού η κατασκευή ξεκίνησε ένα χρόνο νωρίτερα. Η αρένα χτίστηκε από την τοπική εταιρεία Bud-Rem και κόστισε περίπου 31 εκατομμύρια ζλότι.

## Παραπομπές


Κατηγορία:Γήπεδα καλαθοσφαίρισης στην Πολωνία
Κατηγορία:Γήπεδα χειροσφαίρισης στην Πολωνία
Κατηγορία:Κλειστά στάδια στην Πολωνία
Πενταπλάτανο Πέλλας

Το **Πενταπλάτανο ** είναι χωριό του δήμου Πέλλας στον νομό Πέλλας της περιφέρειας Κεντρικής Μακεδονίας σύμφωνα με τη διοικητική διαίρεση της χώρας όπως διαμορφώθηκε με το πρόγραμμα Καλλικράτης.

Η επίσημη ονομασία είναι *Πενταπλάτανον *και βρίσκεται στην Κεντρική Μακεδονία. Το υψόμετρο του υπολογίζεται στα 140 μέτρα ενώ βρίσκεται μόλις 4 χιλιόμετρα από την πρωτεύουσα της Πέλλας, τα Γιαννιτσά, περίπου 3 λεπτά με το αυτοκίνητο δηλαδή. Ο ταχυδρομικός κώδικας της περιοχής είναι 58100. Γειτονικά του χωριά είναι εκτός από τα Γιαννιτσά ο Νέος Μυλότοπος και το Πεντάλοφο. Σύμφωνα με την απογραφή του 1991, το Πενταπλάτανο είχε 813 κατοίκους. Μια πιο πρόσφατη απογραφή δείχνει πως το 2021 όλος ο δήμος της Πέλλας είχε 57.039 κατοίκους συνολικά.

## Ιστορικά στοιχεία
Ο αρχαίος οικισμός του Πενταπλάνου Γιαννιτσών βρίσκεται Δυτικά του χωριού. Κατηκτήθηκε για πρώτη φορά στην Ύστερη εποχή του Χαλκού και ήκμασε περισσότερο στα Κλασικά και Ελληνιστικά χρόνια. Σε ανασκαφικές τομές που έγιναν βρέθηκαν οικιών των κλασικών και ελληνιστικών χρόνων καθώς και τάφοι, ρωμαϊκό λουτρό και άλλου είδους ευρήματα όπως γυναικεία ειδώλια, γεωργικά εργαλεία,χάλκινα και αργυρά κοσμήματα. Γενικότερα το χωριό αλλά και η ολόκληρη η Πέλλα έχει μακρά ιστορία από τα αρχαία χρόνια αλλά και πιο πρόσφατα αφού τα Γιαννιτσά φημίζονται για την προσέλευση μουσουλμάνων. Πιο συγκεκριμένα η πόλη των Γιαννιτσών αποτελούσε την Ιερά πόλη των Μουσουλμάνων  την περίοδο της Οθωμανοκρατίας.

Ακόμη ένα σημαντικό οίκισμα το οποίο δοξάζει τον Πενταπλάτανο είναι η ιστορική εκκλησία του Αγίου Αθανασίου. Η προηγούμενη ονομασία που κατείχε ήταν Πηλωρύκι. Η συγκεκριμένη εκκλησία χτίστηκε το 1509. Παρόλα αυτά όμως το εσωτερικό της θα έλεγε κανείς πως έχει πάρει τα ερεθίσματά του από τον 19 αιώνα. έχει δύο εισόδους και στο δυτικό μέρος της βρίσκονται τα κοιμητήρια του χωριού. Σε εκείνο μάλιστα το σημείο βρίσκονται πέτρινοι Σταυροί από μία παλιά αίρεση από την εποχή του Βυζαντίου οι Βαγόμιλοι, μία χριστιανική αίρεση, η οποία εδραιώθηκε στα Βαλκάνια μεταξύ του 10 και του 15 αιώνα και καταδικάστηκε ως αίρεση από το Νεοπαγές Βουλγαρικό Πατριαρχείο.

## Παραπομπές


Κατηγορία:Δήμος Πέλλας
Κατηγορία:Χωριά της περιφερειακής ενότητας Πέλλας
Στάδιο Αχμαντού Αχιτζό

Το **Στάδιο Αχμαντού Αχιτζό** (Stade Ahmadou Ahidjo) είναι στάδιο πολλαπλών χρήσεων στο Γιαουντέ του Καμερούν. Χρησιμοποιείται κυρίως για αγώνες ποδοσφαίρου και διαθέτει επίσης εγκαταστάσεις στίβου. Κατασκευάστηκε το 1972 και πήρε το όνομά του από τον πρώτο πρόεδρο του Καμερούν, Αχμαντού Αχιτζό. Το στάδιο ανακαινίστηκε το 2016 ενόψει του Κυπέλλου Εθνών Αφρικής Γυναικών. Έχει χωρητικότητα 42.500 θεατών. Είναι η έδρα των Κανόν Γιαουντέ και Τονέρ Γιαουντέ. Το στάδιο είναι επίσης γνωστό ως έδρα της Εθνικής Καμερούν, η οποία συγκέντρωσε το ρεκόρ θεατών του σταδίου των 120.000 σε έναν ποδοσφαιρικό αγώνα τη δεκαετία του 1980. Ήταν ένας από τους χώρους διεξαγωγής του Κυπέλλου Εθνών Αφρικής 2021.

## Παραπομπές


## Εξωτερικοί σύνδεσμοι

* Φωτογραφίες στο cafe.daum.net/stade
* Φωτογραφία στο worldstadiums.com
* Φωτογραφίες στο fussballtempel.net

Κατηγορία:Στάδια πολλαπλών χρήσεων στο Καμερούν
Κατηγορία:Στάδια ποδοσφαίρου στο Καμερούν
Κατηγορία:Στάδια στίβου στο Καμερούν
Κατηγορία:Εθνικά στάδια
Κατηγορία:Κανόν Γιαουντέ
Τριφαροτένη

Η **τριφαροτένη**, που πωλείται με την επωνυμία **Aklief**, είναι φάρμακο για την τοπική θεραπεία της κοινής ακμής. Είναι ένα ρετινοειδές, συγκεκριμένα, ένας εκλεκτικός αγωνιστής τέταρτης γενιάς του υποδοχέα ρετινοϊκού οξέος (RAR)-γάμμα.

Η τριφαροτένη ονομάστηκε ορφανό φάρμακο για τη θεραπεία της συγγενούς ιχθύασης τόσο από τον Οργανισμό Τροφίμων και Φαρμάκων των ΗΠΑ (FDA) όσο και από τον Ευρωπαϊκό Οργανισμό Φαρμάκων (EMA). Εγκρίθηκε για ιατρική χρήση στις Ηνωμένες Πολιτείες τον Οκτώβριο του 2019. Το Δεκέμβριο του 2019, το κείμενο της επισήμανσης και του φύλλου οδηγιών έλαβε αποκεντρωμένη έγκριση για 16 ευρωπαϊκές χώρες.

## Ιατρικές χρήσεις
Στις Ηνωμένες Πολιτείες, η τριφαροτένη ενδείκνυται για την τοπική θεραπεία της κοινής ακμής σε άτομα ηλικίας 9 ετών και άνω. 

Τόσο στον Καναδά όσο και στην Αυστραλία, ενδείκνυται για την τοπική θεραπεία της κοινής ακμής του προσώπου ή/και του κορμού σε άτομα ηλικίας 12 ετών και άνω.   

## Κοινωνία και πολιτισμός

### Νομική υπόσταση
Η τριφαροτένη εγκρίθηκε για ιατρική χρήση στις Ηνωμένες Πολιτείες τον Οκτώβριο του 2019, στον Καναδά τον Νοέμβριο του 2019 και στην Αυστραλία τον Ιανουάριο του 2021.

## Παραπομπές


## Εξωτερικοί σύνδεσμοι
* 

Κατηγορία:Ρετινοειδή
Κατηγορία:Βενζοϊκά οξέα
Κατηγορία:Ορφανά φάρμακα
Κατηγορία:Παρασκευάσματα κατά της ακμής
NGC 489

Ο **[[Νέος Γενικός Κατάλογος|NGC]] 489** είναι σπειροειδής γαλαξίας που απέχει περίπου 97 εκατομμύρια έτη φωτός από τη Γη και βρίσκεται στον αστερισμό Ιχθύες. Τον ανακάλυψε ο αστρονόμος Χάινριχ ντ' Αρέ (Heinrich Louis d'Arrest) στις 22 Δεκεμβρίου 1862 και ανήκει στην ομάδα γαλαξιών NGC 524.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ιχθύες (αστερισμός)
0489
04957
+01-04-034
Κόλντο Άλβαρεθ

Ο **Χεσούς Λουίς Άλβαρεθ ντε Εουλάτε Γκιούργκε** (γεννημένος στις 4 Σεπτεμβρίου 1970) είναι Ισπανός πρώην ποδοσφαιριστής που έπαιζε ως τερματοφύλακας και σήμερα είναι προπονητής της εθνικής ομάδας της Ανδόρρας.

## Παιχτική καριέρα
Γεννημένος στη Βιτόρια-Γκαστέις, στην Άλαβα, στη Χώρα των Βάσκων, στην Ισπανία, ο Άλβαρεθ πέρασε ολόκληρη την καριέρα του στη χώρα.  Υπέγραψε στη θερινή μεταγραφική περίοδο του 1990 με την Ατλέτικο Μαδρίτης από την τοπική Ορέρα, αλλά δυσκολεύτηκε να εμφανιστεί ακόμη και για την δεύτερη ομάδα. Λόγω τραυματισμού του βασικου τερματοφύλακα Αμπέλ Ρεσίνο, ήταν στον πάγκο της πρώτης ομάδας στον τελικό του Κυπέλλου Ισπανίας 1990–91, εναντίον της ΡΚΝ Μαγιόρκα. 

Ο Άλβαρεθ ξανάρχισε την καριέρα του στα χαμηλότερα πρωταθλήματα, όντας δεύτερη ή τρίτη επιλογή τερματοφύλακα.   Αφού πολιτογραφήθηκε, άρχισε να εκπροσωπεί την εθνική ομάδα της Ανδόρρας, κάνοντας το ντεμπούτο του στις 3 Ιουνίου 1998 σε μια φιλική ήττα 3–0 από την Βραζιλία. 

Στις 10 Ιουνίου 2009, ο Άλβαρεθ έπαιξε για τελευταία φορά ως διεθνής, σε μια ήττα 6–0 από την Αγγλία για τα προκριματικά του Παγκοσμίου Κυπέλλου του 2010. Αναμφισβήτητα ένας από τους καλύτερους παίκτες του αγώνα, δέχτηκε χειροκρότημα από τους αντίπαλους οπαδούς για τις προσπάθειές του, αφότου αντικαταστάθηκε στον χρόνο καθυστερήσεων.  Προηγουμένως, τον Νοέμβριο του 2003, για να γιορτάσει το Ιωβηλαίο της UEFA, είχε επιλεγεί ως ο Χρυσός Παίκτης της Ανδόρρας από την Ποδοσφαιρική Ομοσπονδία της Ανδόρρας ως ο καλύτερος παίκτης της τα τελευταία 50 χρόνια.  

## Προπονητική καριέρα
Ο Άλβαρεθ διορίστηκε προπονητής της εθνικής ομάδας της Ανδόρρας στις 2 Φεβρουαρίου 2010, αντικαθιστώντας τον Ντέιβιντ Ροντρίγκο.  Η πρώτη του νίκη (στο 49ο παιχνίδι του) ήρθε επτά χρόνια και 20 ημέρες αργότερα, με 2–0 επί του Σαν Μαρίνο σε ένα φιλικό.  

Στις 25 Μαρτίου 2017, σχεδόν 12 χρόνια μετά τον τελευταίο βαθμό που κέρδισε σε επίσημους αγώνες, ο Άλβαρεθ οδήγησε την ομάδα του στην ισοπαλία με σκορ 0–0 με τις Νήσους Φερόε για τα προκριματικά του Παγκοσμίου Κυπέλλου του 2018.  Στις 9 Ιουνίου, για την ίδια διοργάνωση, σημειώθηκε μια νίκη με σκορ 1–0 εναντίον της Ουγγαρίας στην Ανδόρρα λα Βέλια, η πρώτη επίσημη νίκη από τον Οκτώβριο του 2004.  

## Προσωπική ζωή
Ο γιος του Άλβαρεθ, Ικέρ, είναι επίσης ποδοσφαιριστής και τερματοφύλακας. Προπονήθηκε από τον πατέρα του στην εθνική ομάδα. 

## Στατιστικά καριέρας

### Διεθνή

## Προπονητικά στατιστικά

## Διακρίσεις
**Ατλέτικο Μαδρίτης**
* Κύπελλο Ισπανίας: 1990–91 

## Παραπομπές


## Εξωτερικοί σύνδεσμοι
* 
* 
* 

Κατηγορία:Χρυσοί Παίκτες ΟΥΕΦΑ
Κατηγορία:Ποδοσφαιριστές Εθνικής Ανδόρρας
Κατηγορία:Ποδοσφαιριστές ΦΚ Ανδόρρα
Κατηγορία:Ποδοσφαιριστές ΟΝ Σαλαμάνκα
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές ΚΝ Τολέδο
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Άντονι Έπσταϊν

Ο καθηγητής **Μάικλ Άντονι Έπσταϊν** (18 Μαΐου 1921– 6 Φεβρουαρίου 2024) ήταν Βρετανός παθολόγος και ακαδημαϊκός. Μαζί με την Αγγλίδα ιολόγο Υβόννη Μπαρ και τον Μπερτ Ατσόνγκ απομόνωσε έναν ιό της οικογένειας *Herpesviridae* που βρέθηκε σε κυτταρικές καλλιέργειες του λεμφώματος Μπέρκετ.Αργότερα, αποδείχθηκε ότι ο ιός προκαλεί την εκδήλωση της λοιμώδους μονοπυρήνωσης ο οποίος ονομάστηκε Έπσταϊν-Μπαρ προς τιμήν τους.

## Βιογραφία
Ο Άντονι Έπσταϊν γεννήθηκε στις 18 Μαΐου 1921,και σπούδασε στο St Paul's School  στο Λονδίνο στη συνέχεια στο Trinity College στο Cambridge και στο Middlesex Hospital Medical School . Έκλεισε τα 100 τον Μάιο του 2021.

### Καριέρα
Ήταν καθηγητής Παθολογίας από το 1968 έως το 1985 (τώρα Ομότιμος Καθηγητής ) και διευθυντής του Τμήματος από το 1968 έως το 1982 στο Πανεπιστήμιο του Μπρίστολ. Το 1979, εξελέγη μέλος της Βασιλικής Εταιρείας του Λονδίνου και διετέλεσε Αντιπρόεδρος από το 1986 έως το 1991. Έλαβε το παράσημο της Βρετανικής Αυτοκρατορίας το 1985 και χρίστηκε ιππότης το 1991. Υπήρξε Μέλος του Wolfson College της Οξφόρδης από το 1986 έως το 2001 και είναι επίτιμο μέλος από το 2001. Έγινε επίσης ιδρυτικό μέλος της Ακαδημίας Ιατρικών Επιστημών το 1998 .

### Μελέτες λεμφώματος Μπέρκετ
Ο Άντονι Έπσταϊν ήταν ο πρώτος που πρότεινε ότι το λέμφωμα Μπέρκετ είναι μορφή καρκίνου που προκαλείται από έναν ιό. Αφού άκουσε μια διάλεξη του Denis Parsons Burkitt το 1961 σχετικά με αυτό, άλλαξε το επίκεντρο της έρευνάς του στην εύρεση της ιογενούς προέλευσης του λεμφώματος Μπέρκετ. Μετά από περισσότερα από δύο χρόνια εργασίας με καρκινικά κύτταρα από ασθενείς με λέμφωμα του Μπέρκετ και στη συνέχεια εργασία για την απομόνωση ενός ιού από αυτούς, ο ιός Έπσταϊν-Μπαρ ανακαλύφθηκε τελικά τον Φεβρουάριο του 1964.

## Θάνατος
Απεβίωσε σε ηλικία 102 ετών στις 6 Φεβρουαρίου 2024 .

## Παραπομπές


Κατηγορία:Βρετανοί παθολόγοι
Αναστασία και Βασίλισσα

Η **Αναστασία** και η **Βασίλισσα** (λατιν. *Anastasia et Basilissa*, 1ος αιώνας μ.Χ.) ήταν ανάμεσα στις πρώτες Χριστιανές που μαρτύρησαν ποτέ στη Ρώμη, με τη θανάτωσή τους να τοποθετείται επί του διωγμού του Νέρωνος. Ασφαλώς ήταν ανάμεσα στους πρώτους που ασπάσθηκαν τον Χριστιανισμό στην πόλη. 

Η Βασίλισσα και η Αναστασία περιγράφηκαν ως «Ρωμαίες ματρώνες υψηλής κοινωνικής τάξεως και με μεγάλο πλούτο». Υπήρξαν μαθήτριες των Αποστόλων Πέτρου και Παύλου, οι οποίοι ίσως να τις είχαν βαπτίσει.. Είναι πιθανό ότι οι δύο γυναίκες φρόντισαν να έχουν «αξιοπρεπείς ταφές» οι δύο Απόστολοι μετά το μαρτύριό τους στη Ρώμη την ίδια ημέρα του έτους 67 μ.Χ.. Η θέση των δύο τάφων ανεγέρθηκαν αργότερα η Βασιλική του Αγίου Πέτρου και η Βασιλική του Αγίου Παύλου εκτός των Τειχών. Η φροντίδα για τις ταφές των Αποστόλων εξέθεσε την Αναστασία και τη Βασίλισσα στον διωγμό των Χριστιανών και συνελήφθησαν για τη συλλογή των σορών άλλων Χριστιανών που είχαν μαρτυρήσει και την ταφή τους. Αφού αρνήθηκαν να απαρνηθούν τη χριστιανική πίστη τους, αποκεφαλίσθηκαν με ξίφη με διαταγή του Νέρωνα το 68 μ.Χ. (λίγους μήνες μόλις πριν την αυτοκτονία του ίδιου του Νέρωνα). Σύμφωνα με το συναξάρι τις βασάνισαν πρώτα, ξερριζώνοντάς τους τη γλώσσα, γδέρνοντας το δέρμα τους, καίγοντάς τις με φωτιά κ.ά.. Τα λείψανα των δύο γυναικών μαρτύρων βρίσκονται σήμερα στον ναό Σάντα Μαρία ντελλα Πάτσε (δηλαδή «Παναγία της ειρήνης») στη Ρώμη.

Θωρούνται άγιες τόσο από την Ορθόδοξη Εκκλησία όσο και από τη Ρωμαιοκαθολική Εκκλησία και η μνήμη τους τιμάται στις 15 Απριλίου, ενώ τιμώνται και ως προστάτισσες των ραπτών. Ανάμεσα στα 140 αγάλματα αγίων πάνω στην κιονοστοιχία της Πλατείας του Αγίου Πέτρου στο Βατικανό, βρίσκεται και ένα άγαλμα της Βασιλίσσης, έργο του γλύπτη Τζοβάννι Μπαττίστα Αντονίνι.

## Παραπομπές


## Εξωτερικοί σύνδεσμοι
* Οι Αγίες Αναστασία και Βασίλισσα στον *Ορθόδοξο συναξαριστή*
* Το άγαλμα της Αγίας Βασιλίσσης στην Πλατεία του Αγίου Πέτρου (με πληροφορίες)

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Χριστιανοί άγιοι του 1ου αιώνα
Κατηγορία:Χριστιανοί μάρτυρες του 1ου αιώνα
Κατηγορία:Ιταλοί άγιοι